જૂનાગઢના મ્યાંજરભાઈ મુંજાભાઈ હુંણના આપઘાત બાદ તેના મૃતદેહને ગઈકાલે બપોરે સિવિલ હોસ્પિટલ ખાતે પીએમ માટે લઈ જવાયો હતો, મ્યાંજરભાઈએ આપઘાત કરતા પહેલા લખેલી ત્રણ પાનાની સ્યુસાઈડ નોટમાં સમગ્ર હકીકત વર્ણવી હતી, જેમાં તેમના બંને દીકરા રાજુ અને સંજયને એલઆડી ભરતીમાં પ્રમાણપત્રો હોવા છતાં પાસ નહી કરતા ભાજપના પ્રધાનો અને વિજીલન્સના અધિકારીઓના કારણે અન્યાય થયો હોવાનો ઉલેખ્ખ કર્યો હતો, જેથી આના પગલે ગઈકાલ બપોરથી પરિવારે અને તેમના સમાજના આગેવાનોએ મૃતદેહ સ્વિકારવાનો ઇન્કાર કરી દીધો હતો.